**Jan Košťálek** (s. 17. helmikuuta 1995 Praha, Tšekki) on tšekkiläinen jääkiekkopuolustaja. Hän laukoo oikealta, joka pelaa Tšekin pääsarjassa Extraliga-joukkue HC Pardubicessa.

Ura
---

### Seuraura

Košťálek on HC Sparta Prahan kasvatti. Kaudella 2009–2010 hän jakoi seuran C-nuorten sisäisen tehotilaston voiton Dominik Simonin kanssa lukemalla +30. Kaudella 2011–2012 Košťálek debytoi Spartan Extraliga-joukkueessa, jossa hän pelasi kymmenen runkosarjaottelua ilman tehopisteitä. Košťálek teki Extraliga-debyyttinsä vain 16-vuotiaana 13. tammikuuta 2012 vieraissa HC Litvínovia vastaan. Hän keräsi ottelusta teholukeman –1.

KHL:ssä slovakialaisen Lev Popradin korvannut tšekkiläinen Lev Praha varasi Košťálekin 132. pelaajana kesällä 2012. Samana kesänä hänet varasi myös QMJHL-joukkue Rimouski Océanic koko CHL:n varaustilaisuuden kymmenentenä pelaajana ja ensimmäisenä tšekkiläispelaajana. Košťálek siirtyi joukkueeseen kaudeksi 2012–2013. Hän teki 48 runkosarjaottelussa tehot 5+13=18 ja kuudessa playoff-ottelussa yhden syöttöpisteen. Košťálek valittiin kauden päätteeksi QMJHL:n tulokkaiden tähdistökentälliseen. Hän pelasi kauden aikana myös CHL Top Prospects Gamessa.

Winnipeg Jets varasi Košťálekin neljännellä kierroksella 114. pelaajana NHL:n varaustilaisuudessa 2013. Kaudella 2013–2014 hän teki QMJHL:n runkosarjassa 27 tehopistettä. Kaudella 2014–2015 Košťálek oli Océanicin tehokkain puolustaja tehoilla 7+36=43, joilla hän jakoi liigan puolustajien pistepörssin kymmenennen sijan Sherbrooke Phoenixin Jérémy Royn ja Shawinigan Cataractesin Samuel Girardin kanssa. Košťálek voitti myös koko QMJHL:n tehotilaston lukemalla +55. Hän voitti myös tehoilla 8+13=21 liigan pudotuspelien puolustajien piste- ja maalipörssin sekä jakoi puolustajien syöttöpörssin voiton Val-d’Or Foreursin Jérémie Fraserin kanssa. Košťálek voitti myös Océanicin sisäisen tehotilaston lukemalla +15. Hän voitti kauden päätteeksi QMJHL:n mestaruuden, President’s Cupin. Košťálek palkittiin kauden päätteeksi liigan vuoden puolustajana Emile Bouchard Trophylla, parhaana puolustavana puolustajana Kevin Lowe Trophylla sekä valittiin ensimmäiseen tähdistökentälliseen.

Maaliskuussa 2015 Košťálek teki kolmivuotisen NHL-tulokassopimuksen Winnipeg Jetsin kanssa. Hänen kausipalkkansa NHL:n puolella oli 850 000 dollaria. Košťálek pelasi kauden 2015–2016 kokonaan AHL-joukkue Manitoba Moosessa, jossa tulokaskausi toi 52 runkosarjaottelussa tehot 1+8=9. Myös kauden 2016–2017 hän pelasi kokonaan farmissa. Kauden 2016–2017 Košťálek pelasi pääosin Moosessa, mutta hän pelasi myös kahdeksan ottelua ECHL-joukkue Jacksonville IceMenissa marraskuussa 2017. Toukokuussa 2018 Jets nosti Košťálekin loukkaantumisten varalta NHL-joukkueensa harjoitusvahvuuteen, mutta hän ei kuitenkaan saanut siellä tililleen otteluakaan.

Kaudeksi 2018–2019 Košťálek palasi kotimaahansa ja kasvattajaseuraansa Sparta Prahaan kaksivuotisella sopimuksella. Hänen ensimmäinen kokonainen Extraliga-kautensa toi 40 runkosarjaottelussa tehot 6+10=16 ja neljässä playoff-ottelussa yhden syöttöpisteen. Kaudella 2019–2020 Košťálek jakoi tehoilla 14+11=25 Spartan sisäisen maalipörssin toisen sijan Lukáš Rousekin kanssa edellään Michal Řepík. Hän oli myös joukkueen tehokkain puolustaja. Košťálek sijoittui koko Extraligan puolustajien maalipörssissä toiseksi edellään vain HC Kladnon Brady Austin ja hän jakoi puolustajien pistepörssin viidennen sijan HC Karlovy Varyn Petr Šenkeříkin kanssa. Huhtikuussa 2020 Košťálek teki Spartan kanssa vuoden mittaisen jatkosopimuksen.

### Maajoukkueura

Košťálek pelasi alle 20-vuotiaiden MM-kilpailuissa vuosina 2014 ja 2015, joista jälkimmäisen turnauksen jäähypörssin hän voitti 34 minuutillaan. Košťálek jakoi myös Tšekin sisäisen tehotilaston voiton David Kašen kanssa lukemalla +3. Hänet valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Košťálek pelasi myös alle 18-vuotiaiden MM-kilpailuissa vuosina 2012 ja 2013 sekä Ivan Hlinkan muistoturnauksessa vuonna 2011. Hän pelasi myös World Junior A Challengessa vuonna 2011. Yhteensä Košťálek on pelannut 11 nuorten ja 52 poikien maaottelua.

Tšekin A-maajoukkueessa Košťálek on pelannut kuusi ottelua tehopistein 2+2=4. Hän teki A-maajoukkuedebyyttinsä Euro Hockey Challenge 13. huhtikuuta 2017 Chomutovissa Norjaa vastaan. Košťálek keräsi ottelussa myös yhden syöttöpisteen oltuaan kakkossyöttäjänä Jan Kolářin tekemään maaliin. Hän keräsi ottelusta teholukeman +2. Košťálek avasi maalitilinsä A-maajoukkueessa kahdella osumalla Beijer Hockey Gamesissa 9. helmikuuta 2020 Tukholman Globenissa Venäjää vastaan. Hänen ensimmäinen maalinsa syntyi ylivoimalla ja toisella maalillaan Košťálek tasoitti ottelun 3–3:een varsinaisen peliajan viimeisellä sekunnilla ajassa 59.59. Tšekki voitti ottelun lopulta voittomaalikilpailun päätteeksi lukemin 3–4.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | HC Sparta Praha | ČEL | 10 | 0 | 0 | 0 | 4 | – | – | – | – | – |  |  |  |  |  |  | U18 | 6 | 0 | 1 | 1 | 6 |
| 2012–2013 | Rimouski Océanic | QMJHL | 48 | 5 | 13 | 18 | 53 | 6 | 0 | 1 | 1 | 2 |  |  |  |  |  |  | U18 | 5 | 0 | 2 | 2 | 2 |
| 2013–2014 | Rimouski Océanic | QMJHL | 55 | 5 | 22 | 27 | 40 | 6 | 0 | 3 | 3 | 4 |  |  |  |  |  |  | JMM | 5 | 0 | 1 | 1 | 2 |
| 2014–2015 | Rimouski Océanic | QMJHL | 57 | 7 | 36 | 43 | 35 | 20 | 8 | 13 | 21 | 10 | Ykköstähdistö |  |  |  |  |  | JMM | 5 | 1 | 2 | 3 | 34 |
|  | Rimouski Océanic | M-Cup | – | – | – | – | – | 4 | 1 | 2 | 3 | 4 |
| 2015–2016 | Manitoba Moose | AHL | 52 | 1 | 8 | 9 | 20 | – | – | – | – | – |
| 2016–2017 | Manitoba Moose | AHL | 60 | 2 | 5 | 7 | 20 | – | – | – | – | – |
| 2017–2018 | Manitoba Moose | AHL | 37 | 6 | 1 | 7 | 16 | 9 | 2 | 0 | 2 | 8 |
|  | Jacksonville IceMen | ECHL | 8 | 2 | 1 | 3 | 2 | – | – | – | – | – |
| 2018–2019 | HC Sparta Praha | ČEL | 40 | 6 | 10 | 16 | 48 | 4 | 0 | 1 | 1 | 4 |
| 2019–2020 | HC Sparta Praha | ČEL | 47 | 14 | 11 | 25 | 68 | – | – | – | – | – |
| 2020–2021 | HC Sparta Praha | ČEL | 48 | 11 | 15 | 26 | 14 | 11 | 4 | 4 | 8 | 6 |
| 2021–2022 | HC Pardubice | ČEL | 53 | 8 | 33 | 41 | 30 | 7 | 0 | 4 | 4 | 0 |
| 2022–2023 | HC Pardubice | ČEL | 42 | 7 | 23 | 30 | 36 | 11 | 1 | 4 | 5 | 4 |  |  |  |  |  |  | MM | 8 | 1 | 3 | 4 | 2 |
| 6 kautta | yhteensä | ČEL | 240 | 46 | 92 | 138 | 200 | 33 | 5 | 13 | 18 | 14 |
| 3 kautta | yhteensä | AHL | 149 | 9 | 14 | 23 | 56 | 9 | 2 | 0 | 2 | 8 |

Lähteet
-------

* Jan Košťálek The Internet Hockey Databasessa (englanniksi)
* Jan Košťálek Eurohockey-sivustolla (englanniksi)
* Jan Košťálek *Elite Prospects*. Everysport Media Group AB.  (englanniksi)

### Viitteet

1. ↑  Jan Kostalek (@kozy3) • Instagram-kuvat ja -videot
2. 1 2 3 4 5 6 7 8 9  Jan Košťálek *Elite Prospects*. Everysport Media Group AB.  (englanniksi)
3. ↑  Elite Prospects - HC Sparta Praha U16 *eliteprospects.com*. Everysport Media Group. Viitattu 23.6.2020. (englanniksi)
4. ↑  HC VERVA Litvínov - HC Sparta Praha, 13.01.2012 *Hokej.cz*.  13.1.2012. BPA sport marketing a.s. ve spolupráci s eSports.cz, s.r.o. Viitattu 23.6.2020. (tšekiksi)
5. ↑  Elite Prospects - CHL Import Draft 2012 *eliteprospects.com*. Everysport Media Group. Viitattu 23.6.2020. (englanniksi)
6. ↑  Elite Prospects - QMJHL Stats 2014-2015 *eliteprospects.com*. Everysport Media Group. Viitattu 23.6.2020. (englanniksi)
7. ↑  Elite Prospects - QMJHL Stats 2014-2015 *eliteprospects.com*. Everysport Media Group. Viitattu 23.6.2020. (englanniksi)
8. ↑  Elite Prospects - Rimouski Océanic *eliteprospects.com*. Everysport Media Group. Viitattu 23.6.2020. (englanniksi)
9. ↑  Jets agree to terms with Jan Kostalek *nhl.com/jets*.  20.3.2015. Winnipeg Jets. Viitattu 23.6.2020. (englanniksi)
10. ↑  Jan Kostalek Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 26.6.2020. Viitattu 23.6.2020. (englanniksi)
11. ↑  Jets recall 13 players from the Manitoba Moose *nhl.com/jets*.  14.5.2018. Winnipeg Jets. Viitattu 23.6.2020. (englanniksi)
12. ↑  Velinovská, Tereza: Košťálek: Návrat do Čech? Jedině na Spartu *hcsparta.cz*.  2.7.2018. HC Sparta Praha a.s. Viitattu 23.6.2020. (tšekiksi)
13. ↑  Elite Prospects - HC Sparta Praha *eliteprospects.com*. Everysport Media Group. Viitattu 23.6.2020. (englanniksi)
14. ↑  Elite Prospects - Czech Stats 2019-2020 *eliteprospects.com*. Everysport Media Group. Viitattu 23.6.2020. (englanniksi)
15. ↑  Táborský, Marek: Košťálek bude hrát za Spartu i v další sezoně *hcsparta.cz*.  6.4.2020. HC Sparta Praha a.s. Viitattu 23.6.2020. (tšekiksi)
16. ↑  Elite Prospects - Czech Republic U20 *eliteprospects.com*. Everysport Media Group. Viitattu 23.6.2020. (englanniksi)
17. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 23.6.2020. (englanniksi)
18. ↑  Czech Republic - Norway - EHC - Euro Hockey Challenge - boxscore *pointstreak.com*.  13.4.2017. Pointstreak Sports Technologies Inc. Viitattu 23.6.2020.
19. ↑  RUS - CZE (3-4) *stats.swehockey.se*.  9.2.2020. Svenska Ishockeyförbundet. Viitattu 23.6.2020. (englanniksi)